**3ο ΝΗΠΙΑΓΩΓΕΙΟ ΦΕΡΩΝ**

**Εγγραφές για το σχολικό έτος 2025-2026**

Οι εγγραφές στα Νηπιαγωγεία θα πραγματοποιούνται από **5 έως 24 Μαρτίου 2025,** για τα **προνήπια που γεννήθηκαν το έτος 2021.**

**ΟΔΗΓΙΕΣ ΗΛΕΚΡΟΝΙΚΗΣ ΑΙΤΗΣΗΣ ΕΓΓΡΑΦΗΣ:**

* Μπείτε στην ιστοσελίδα <https://proti-eggrafi.services.gov.gr/>και στην ένδειξη ΠΡΩΤΗ ΕΓΓΡΑΦΗ θα βάλετε τα στοιχεία σας του TAXISNET για να ξεκινήσετε την εγγραφή.
* Επιλέξτε το νηπιαγωγείο στο οποίο ανήκετε, σύμφωνα με την διεύθυνση κατοικίας σας (προσοχή να περιμένετε να εμφανιστεί ολογράφως το 3ο Νηπιαγωγείο Φερών!!!).
* Κατά την είσοδό σας στο σύστημα, θα σας ζητηθεί το e-mail όπως και ο αριθμός του κινητού, μέσω του οποίου θα ενημερώνεστε για την πορεία της αίτησής σας.
* Στην αίτηση που θα εμφανιστεί, θα συμπληρώσετε τα στοιχεία του παιδιού (όνομα, όνομα πατέρα, όνομα μητέρας, ημερομηνία γέννησης). Για λίγη ώρα το σύστημα θα αναζητήσει τα στοιχεία και θα συμπληρώσει την αίτηση αυτόματα. Σε περίπτωση που αυτό δε συμβεί, θα τα συμπληρώσετε οι ίδιοι.
* Θα χρειαστεί να επισυνάψετε (αφού πρώτα το σκανάρετε ή το φωτογραφίσετε) αποδεικτικό διεύθυνσης κατοικίας, όπως λογαριασμό ΔΕΚΟ, μισθωτήριο συμβόλαιο ή άλλο δημόσιο έγγραφο.
* Δηλώνετε στη φόρμα αν έχετε άλλα παιδιά, που φοιτούν στο σχολείο που απευθύνετε την αίτησή σας.
* Δηλώνετε στη φόρμα αν επιθυμείτε το παιδί σας να παρακολουθήσει το Προαιρετικό Ολοήμερο πρόγραμμα του σχολείου (13.00 - 16.00) και το τμήμα Πρόωρης Υποδοχής (07.45 - 08.00).
* Δηλώνετε στη φόρμα τα ονόματα των συνοδών κατά την προσέλευση και την αποχώρηση από τη σχολική μονάδα.
* Κάνετε την οριστική υποβολή.
* Η αποδοχή της αίτησης δε σημαίνει και την αυτόματη εγγραφή στο σχολείο που υποβάλατε την αίτηση. Η τελική διαχείριση από την Δ/νση Α/θμιας Εκπ/σης Έβρου για την ορθολογικότερη λειτουργία των σχολικών μονάδων, θα σας ανακοινωθεί στην επικοινωνία που δηλώσατε (e-mail και τηλέφωνα).

Στο σχολείο θα χρειαστεί να προσκομίσετε επιπλέον τα παρακάτω:

* Ατομικό δελτίο Υγείας Μαθητή (Α.Δ.Υ.Μ.)
* Βιβλιάριο Υγείας του μαθητή, για να ελεγxθεί αν έχουν γίνει τα προβλεπόμενα εμβόλια.
* Σε περίπτωση συμμετοχής στο ολοήμερο πρόγραμμα, συμπληρώνετε στο νηπιαγωγείο αντίστοιχη αίτηση.
* Υπεύθυνη Δήλωση Συναίνεσης για την εγγραφή από τον έτερο γονέα.
* Υπεύθυνη Δήλωση συνοδών προσέλευσης-αποχώρησης με τηλέφωνα.
* Βεβαίωση από ΚΕ.Δ.Α.Σ.Υ., Δημόσιο Ιατροπαιδαγωγικό κέντρο ή άλλη αρμόδια Δημόσια Υπηρεσία, εφόσον υπάρχει, σε περιπτώσεις μαθητών/-τριών με αναπηρία ή ειδικές εκπαιδευτικές ανάγκες.

Σε περιπτώσεις γονέων/κηδεμόνων που αδυνατούν να κάνουν χρήση της ηλεκτρονικής υπηρεσίας, μπορούν να επικοινωνήσουν τηλεφωνικά με τη σχολική μονάδα και να ολοκληρωθεί η αίτησή τους, μετά από ραντεβού, με αυτοπρόσωπη παρουσία στο Νηπιαγωγείο και προσκόμιση όλων των απαιτούμενων εγγράφων.

Η προσέλευση στο χώρο του σχολείου, θα γίνεται πάντα ύστερα από τηλεφωνική επικοινωνία στο

25550-22879 (Σπάση Μαρία, αναπληρώτρια Προϊσταμένη)

**Για περισσότερες πληροφορίες σχετικά με τη διαδικασία εγγραφής και τα έγγραφα που πρέπει να προσκομίσετε, μπορείτε να επικοινωνείτε τηλεφωνικά από τις 12.10 έως τις 12.30.**